**08005 MINISTARSTVO ZNANOSTI I OBRAZOVANJA**

**OBRAZLOŽENJE OPĆEG DIJELA FINANCIJSKOG PLANA**


**ZA RAZDOBLJE 2024. - 2026.**

Sukladno članku 36. Zakona o proračunu (NN, br. 144/21) proračunski korisnici dužni su uz prijedlog financijskog plana izraditi i dostaviti obrazloženje općeg dijela financijskog plana.

U ovom obrazloženju daje se opća slika financijskog plana uz obrazloženje ukupnih prihoda, primitaka, rashoda, izdataka, prijenosa sredstava iz prethodne godine u sljedeću godinu, te stanje ukupnih i dospjelih obveza.

**PRIHODI I PRIMICI**

U financijskom planu Ministarstvo znanosti i obrazovanja (u daljnjem tekstu: Ministarstvo) za razdoblje 2024. - 2026. ukupni prihodi i primici planirani su u iznosu od 2.549.121.171 eura za 2024. godinu što je u odnosu na tekući plan prethodne godine uvećanje od 14% ili 310 mil. eura. Ukupni prihodi i primici za 2025. godinu planirani su u iznosu od 3.064.180.082 eura odnosno 20% više u odnosu na 2024. godinu, a u 2025. godini u iznosu 2.751.540.592 eura odnosno 10% manje u odnosu na 2025. godinu.

****

**Prihodi iz proračuna (Skupina 67)** čine najveći dio ukupno planiranih prihoda (87,5%) te su u 2024. godini planirani u iznosu od 2.208.094.778 eura što je 11,4% više u odnosu na tekući plan prethodne godine. Odnose se na Opće prihode i primitke (izvor 11) u iznosu od 2.173.835.157 eura, Sredstva učešća za pomoći (izvor 12) u iznosu od 22.747.977 eura i Namjenski primitak (NPOO – izvor 815) u iznosu od 11.511.644 eura. Prihodi iz proračuna planirani su u 2025. godini u iznosu od 2.522.348.712 eura odnosno više 14,2% u odnosu na 2024. godinu, a u 2026. godini u iznosu od 2.305.786.145 eura odnosno 8,6% manje u odnosu na 2025. godinu.

**Pomoći iz inozemstva i od subjekata unutar općeg proračuna (Skupina 63)** u 2024. planirane su u iznosu od 306.010.397 eura, a odnose se na Mehanizam za oporavak i otpornost (izvor 58) u iznosu od 336.678.415 eura, Fondove EU - Europski socijalni fond i Europski fond za regionalni razvoj (izvor 56) u iznosu od 166.320.469 eura, Fond solidarnosti Europske unije (izvor 57) u iznosu od 165.000 eura i Pomoći EU (izvor 51) u iznosu od 110.000 eura. U odnosu na prethodnu godinu planirano je uvećanje od 28,2%.

Pomoći iz Skupine 63 planirane su u 2025. godini u iznosu od 503.273.884 eura odnosno 64,5% više u odnosu na 2024. godinu, a u 2026. godini u iznosu 391.617.787 eura odnosno 22,2% manje u odnosu na 2025. godinu.

U sklopu **Prihoda od igara na sreću** (izvor 41) u 2024. godini planirani su Prihodi od poreza u iznosu od 10.360.566 eura koji se odnose na naknade za priređivanje igara na sreću i Prihodi od imovine u iznosu od 320.430 eura koji se odnose na prihode od dobiti Hrvatske lutrije. U odnosu na prethodnu godinu prihodi od igara na sreću planirani su 8,2% više.


Prihodi od igara na sreću planirani su u 2025. godini u iznosu od 11.195.674 eura odnosno 4,8% više u odnosu na 2024. godinu, a u 2026. godini u iznosu od 11.651.660 eura odnosno 4,1% više u odnosu na 2025. godinu.

**Namjenski primici od zaduživanja** (izvor 810) planirani su na temelju Ugovora o zajmu između Republike Hrvatske i Međunarodne banke za obnovu i razvoj za Projekt „Hrvatska: ususret održivom, pravednom i učinkovitom obrazovanju“ i Projekt digitalne, inovativne i zelene tehnologije - DIGIT u ukupnom iznosu od 24.330.000 eura u 2024., 27.356.812 eura u 2025. te 42.480.000 eura u 2026. godini.

**RASHODI**

U financijskom planu Ministarstva za razdoblje 2024. - 2026. ukupni rashodi planirani su u iznosu od 2.549.772.907 eura za 2024. godinu što je u odnosu na tekući plan prethodne godine uvećanje od 14,3% ili 319,3 mil. eura. Vrijednosno najveće uvećanje od 205 mil. eura odnosi se na skupinu 36 Pomoći dane u inozemstvo i unutar općeg proračuna u sklopu koje se 175 mil. eura odnosi na rashode za plaće i materijalna prava zaposlenika osnovnoškolskih i srednjoškolskih ustanova, 113 mil. eura za osiguravanje infrastrukturnih uvjeta za RPOO, OŠ i SŠ, 96,2 mil. eura odnosi se na uvećanje za rashode za plaće i materijalna prava zaposlenika osnovnoškolskih i srednjoškolskih ustanova, te 52 mil. eura odnosi se na fiskalnu održivost dječjih vrtića. Istodobno, u sklopu iste skupine, u odnosu na tekući plan prošle godine smanjeni su rashodi u visini od 100 mil. eura za obnovu infrastrukture u području obrazovanja oštećene potresom.

Ukupni rashodi za 2025. godinu planirani su u iznosu od 3.064.711.594 eura odnosno 20,2% više u odnosu na 2024. godinu, a u 2026. godini u iznosu od 2.752.239.046 eura odnosno 10,2% više u odnosu na 2025. godinu.



Vrijednosno najznačajniji planirani rashodi odnose se na **Pomoći dane u inozemstvo i unutar općeg proračuna (Skupina 36)** u iznosu od 2.295.036.303 eura u 2024. godini i to:

- 1.695.534.786 eura na rashode za plaće i materijalna prava zaposlenika osnovnoškolskih i srednjoškolskih ustanova

- 137.966.501 eura na dodatna sredstva izravnanja za decentralizirane funkcije

- 124.582.628 eura na kapitalnu izgradnju predškolskih, osnovnoškolskih i srednjoškolskih ustanova u sklopu NPOO-a

- 72.700.904 eura na prehranu za učenike u osnovnim školama

- 32.344.865 eura na javni međumjesni prijevoz za učenike srednjih škola

- 19.969.667 eura na sufinanciranje nastavnih materijala i opreme za učenike osnovnih i srednjih škola

- 14.400.000 eura na osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama (za pomoćnike u nastavi osigurava se dodatno 5.449.929 eura u sklopu ostalih rashoda /Skupine 38/ čiji su korisnici udruge)

- 8,600,000 eura na uspostavu regionalnih centara kompetencija u strukovnom obrazovanju u odabranim sektorima.

**PRIJENOS SREDSTAVA IZ PRETHODNE GODINE U SLJEDEĆU GODINU**

Ukupan planirani prijenos sredstava iz prethodne godine u 2024. godinu iznosi 8.173.129 eura, u 2025. iznosi 7.521.393 eura, a u 2026. godinu iznosi 6.989.881 eura. Najvećim dijelom se odnosi na prihode od igara na sreću (Izvor 41) koji se ostvaruju velikim dijelom u posljednjim danima godine zbog čega ostaju neutrošena sredstva koja se prenose za trošenje u sljedeću godinu. U sklopu Izvora 51 i Izvora 52 neutrošena sredstva odnose se na ostvarena sredstva projekata koji se provode tijekom dvije i više fiskalnih godina.

|  |  |  |  |  |
| --- | --- | --- | --- | --- |
|  |  | **Plan za 2024.** | **Projekcija za 2025.** | **Projekcija za 2026.** |
| **DONOS** | **UKUPNO** | **8.173.129** | **7.521.393** | **6.989.881** |
| **ODNOS** | **UKUPNO** | **-7.521.393** | **-6.989.881** | **-6.291.427** |
| 41 | Prihodi od igara na sreću |  |  |  |
| DONOS | Prijenos depozita iz prethodne godine | 5.982.437 | 5.682.437 | 5.282.437 |
| ODNOS | Prijenos depozita u sljedeću godinu | -5.682.437 | -5.282.437 | -4.682.437 |
| 43 | Ostali prihodi za posebne namjene |  |  |  |
| DONOS | Prijenos depozita iz prethodne godine | 10.703 | 5.703 | 5.703 |
| ODNOS | Prijenos depozita u sljedeću godinu | -5.703 | -5.703 | -5.703 |
| 51 | Pomoći EU |  |  |  |
| DONOS | Prijenos depozita iz prethodne godine | 994.601 | 825.714 | 694.202 |
| ODNOS | Prijenos depozita u sljedeću godinu | -825.714 | -694.202 | -595.748 |
| 52 | Ostale pomoći |  |  |  |
| DONOS | Prijenos depozita iz prethodne godine | 325.430 | 147.581 | 147.581 |
| ODNOS | Prijenos depozita u sljedeću godinu | -147.581 | -147.581 | -147.581 |
| 81 | Namjenski primici od zaduživanja |  |  |  |
| DONOS | Prijenos depozita iz prethodne godine | 859.958 | 859.958 | 859.958 |
| ODNOS | Prijenos depozita u sljedeću godinu | -859.958 | -859.958 | -859.958 |

**UKUPNE I DOSPJELE OBVEZE**

u EUR

|  |  |  |
| --- | --- | --- |
|  | Stanje obveza na dan 31. 12. 2022. | Stanje obveza na dan 31. 12. 2023. |
| Ukupne obveze | 18.863.340,61 | 20.901.080,42 |
| Dospjele obveze | 0 | 550,56 |